En 24-årig mand døde natten til søndag, efter at have røget heroin i en lejlighed på Signalvej i Aalborg.

- De er tilsyneladende to, der ryger heroinen og lægger sig til at sove. Da den ene vågner søndag morgen, ser han, at den anden ikke trækker vejret og tilkalder en ambulance, fortæller vagtchefen ved Nordjyllands Politi. Ved ankomsten konstaterer ambulancefolkene, at den 24-årige er død af en overdosis.